CELEX: C2006/326/43
Language: et
Date: 2006-12-30 00:00:00
Title: Kohtuasi C-336/04: Euroopa Kohtu 14. septembri 2006.  aasta määrus (Commissione tributaria provinciale di Pordenone eelotsusetaotlus) — Banca Popolare FriulAdria SpA versus Agenzia delle Entrate, Ufficio Prodenone (Riigiabi — Otsus 2002/581/EÜ — Pankadele antud maksusoodustused — Kodukorra artikli 104 lõike 3 esimene lõik — Küsimus, mille kohta Euroopa Kohus on juba otsuse teinud)

30.12.2006   
            
            
               ET
            
            
               Euroopa Liidu Teataja
            
            
               C 326/22
            
         Euroopa Kohtu 14. septembri 2006. aasta määrus (Commissione tributaria provinciale di Pordenone eelotsusetaotlus) — Banca Popolare FriulAdria SpA versus Agenzia delle Entrate, Ufficio Prodenone
   (Kohtuasi C-336/04) (1)
   
   (Riigiabi - Otsus 2002/581/EÜ - Pankadele antud maksusoodustused - Kodukorra artikli 104 lõike 3 esimene lõik - Küsimus, mille kohta Euroopa Kohus on juba otsuse teinud)
   (2006/C 326/43)
   Kohtumenetluse keel: itaalia
   Eelotsusetaotluse esitanud kohus
   Commissione tributaria provinciale di Pordenone
   Pooled
   
      Hageja: Banca Popolare FriulAdria SpA
   
      Kostja: Agenzia delle Entrate, Ufficio Prodenone
   Kohtuasja ese
   Eelotsusetaotlus — Commissione tributaria provinciale di Pordenone — Komisjoni 11. detsembri 2001. aasta otsuse 2002/581/EÜ Itaalia poolt pankade kasuks kohaldatud riigiabi korra kohta (teatavaks tehtud numbri C(2001) 3955 all (EÜT L 184, lk 27)) kehtivus
   Resolutiivosa
   
               1.
            
            
               Esitatud küsimuste uurimisel ei ilmnenud asjaolusid, mis mõjutaksid komisjoni 11. detsembri 2001. aasta otsuse 2002/581/EÜ Itaalia poolt pankade kasuks kohaldatud riigiabi korra kohta kehtivust.
            
         
               2.
            
            
               EÜ artikliga 87 jj, nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks, artikliga 14 ning õiguspärase ootuse kaitse, õiguskindluse ja proportsionaalsuse põhimõtetega ei ole vastuolus siseriiklik meede, millega nõutakse abi tagastamist komisjoni otsuse alusel, mis tunnistas selle abi ühisturuga kokkusobimatuks, ning mille uurimisel samade sätete ja üldpõhimõtete valguses ei ilmnenud asjaolusid, mis mõjutaksid selle kehtivust.
            
         
      (1)  ELT C 251, 9.10.2004.